text: Stort havehus nedbrændte
  20 april 2012 kl. 06.27
  Et stort kolonihavehus nedbrændte på Lykkegårdsvej i Esbjerg i nat. Brandvæsenet frygtede, at branden ville brede sig til flere huse i kolonien, men det lykkedes at begrænse branden til det ene hus.
  Brandalarmen indløb kl. 22.51. Huset var helt overtændt, da brandfolkene fra Falck ankom til stedet.
  De koncentrerede sig om at redde nabohusene, fordi branden truede med at springe over ligusterhækkene. 
  Politiet skal i dag undersøge, hvad der kan være årsag til branden. Der foreligger ikke oplysninger om, at der skulle have være folk i havehuset i løbet af torsdag.
  